Եկեղեցական արարողութիւնից յետոյ տեղւոյն եկեղեցա-դպրոցական հոգաբարձութիւնը դպրոցի սրահում հիւրասիրեց բոլոր ներկաներին, որտեղ եկեղեցա-դպրոցական յանձնախմբի անունից բարի գալստեան խօսք արտասանեց բժիշկ՝ Արբի Մելիքեանը: Նաեւ այդ առիթով ուխտաւորների անունից երախտագիտութեան եւ շնորհակալութեան խօսք արտասանեց պրն. Էդւարդ Յարութիւնեանը եւ ապա Առաջնորդ Սրբազան Հայրը դարձեալ իր սրտի խօսքն ուղղեց ներկայ ուխտաւորներին եւ ռաշտեցիներին, մեծապէս գնահատելով նրանց հաւատը, եկեղեցական եւ ազգային արժէքների կառչւածութիւնը, պատասխանատւութեան գիտակցութիւնը եւ նւիրական աշխատանքը, որ թէեւ թւով քիչ, բայց մեծ զոհողութեամբ եւ պատրաստակամութեամբ կատարում էին: